《郊居集句十首 其八》
明代·卢龙云

小亭终日对幽丛，十载长安似梦中。

内外忘怀能自适，驱驰卒岁亦何功。

閒心不厌耕南亩，往事应须问塞鸿。

达士招邀同笑傲，徘徊却忆酒壶空。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。